Sirgenstein (arula)

Sirgenstein arula, tigisa koe Schwäbische Alb jakama getalte Germana, tir ayaf is abdiizvugalaf debak ke Lekeraporugal.

 Tamavafa Gadakiewega 
Belca dem tevoya abdiizvugalafa arula ( don Sirgenstein arula ) milvemon tigisa getalte Germana va tano katcalapafo izvaxo ke tawava tadler nume bak 2007 wetce arayaf debak ke tamavafa gadakiewega ke UNESCO zo bendeyer.

Sirgenstein arula tir dem vansara tice ludev ke Ach krant. Bato nilackafo kolanixo kal lupaxapa dem ontinaf pij star. Betsava ke Sirgenstein vas vestara is ikseltara bak toza ke XIX-eafa decemda mukayar. Soe, oye yona fulteyafa bada ware spafa, opik malyedad da bata arula va kotak ke infaf rawopaf mukeem men al koblider. Koafizayana olkotca tid evlon gu Moustier Sare kali Mialukugal, kle don Jotaf Lekeraporugal is Gelkeraporugal is Azilugal is ki ke Savsugal. Olkotceem vadjes vas Aurignac nesida klaafa gu uldinera vas 35000 ik 39000 AR tanda ise tir dem tulon zikes mard kum melmakolafa wula.

Rawopafa muka divarulayasa gu fulteyafa bada koton vafa gu mon 3 m- zo divsidayad.

Sirgenstein arula tice ontine vas 560 m- tigir. Kolanixo tir mantafo gu 5.40 m- ise betsava tir koton abrotcafa gu 42 m-.

 Dere rupec 
 Bockstein arula
 Geissenklösterle arula
 Hohlenstein-Stadel arula
 Hohle Fels arula
 Vogelherd arula

|style="vertical-align: top;"|

 Vuestexa 


 Robert Rudolf Schmidt: Der Sirgenstein und die diluvialen Kulturstätten Württembergs, E. Schweizerbartsche Verlagsbuchhandlung, Stuttgart 1910.
 Hans Binder is Herbert Jantschke, Höhlenführer Schwäbische Alb. Höhlen – Quellen – Wasserfälle. 7, DRW-Verlag, Leinfelden-Echterdingen 2003, 
ISBN 3871814857
 Stephan M. Heidenreich is Conny Meister: Informationsbroschüre zum Welterbeantrag Höhlen der ältesten Eiszeitkunst, Landesamt für Denkmalpflege im Regierungspräsidium Stuttgart, 2016
Sirgenstein (arula)
Sirgenstein (arula)
Sirgenstein (arula)
Sirgenstein
Sirgenstein